عادل تاعرابت لاعب المنتخب المغربي وبنفيكا البرتغالي موحال يكون فماتش ديال ليبيا نهار الجمعة جاية فملعب الشرفي فوجدة والگابون في 15 أكتوبر الجاري، استعدادا للاستحقاقات القادمة. تاعرابت تزاد على سايس، لي تضرب حتا هو فماتش ديال فرقتو وولفرهامبتون ومانشستر سيتي في الدوري الإنگليزي لكرة القدم، يقدر يغيب على الماتشات بجوج. جريدة “أبولا” البرتغالية كتبت بلي تاعرابت تضرب فالميسكل ديال فخذو، وخاصو يخضع لفحوصات طبيعة معمقة باش يعرف الضربة ودرجة خطورتها. هاد الصحفية كتوقع غياب تاعرابت عن التيران لأسبوع على الأقل، وهو ما يعني أنه ما غاديش يكون ضد ليبيا والگابون. الطاقم الطبي للمنتخب المغربي مازال ماتوصلش بشي تقرير من بتفيكا عن إصابته، وغادي يستنا اليوم الاثنين أو غدا الثلاثاء باش يعرف شنو عندو بالضبط. عادل تاعرابت رجع للمنتخب المغربي فالماتشات ديال بوركينافاسو والنيجر فمراكش. فشتنبر الماضي، بعدما غاب خمس سنين عن المنتخب المغربي. عادل تاعرابت رجع بقوة للملاعب فالسنتين الأخيرتين، بعدما كان قريب يقضي على مساره الكروي بسبب عدم انضباطه وسلوكاته الطائشة. 
تاعرابت تزاد على سايس. تضرب وموحال يكون مع المنتخب.. جونال بورتغالي: خاصاه سيمانة ديال الراحة